Atzinumi 23-TA-1245
Izdrukāts 30.11.2023. 09.48
Atzinumi 23-TA-1245
Izdrukāts 30.11.2023. 09.48
23-TA-1245: Noteikumu projekts (Grozījumi)
Grozījumi Ministru kabineta 2009. gada 8. septembra noteikumos Nr. 1015 "Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 2.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Finanšu ministrija
Atzinums iesniegts
30.11.2023.
Atzinuma sniegšanas termiņš
30.11.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
-
	Iebildums
Ņemot vērā, ka informācija par Valsts ieņēmumu dienesta administrēto nodokļu (nodevu) parādu ir pieejama publiski pieejamajā Valsts ieņēmumu dienesta administrēto nodokļu (nodevu) parādnieku datubāzē, kurā informācija tiek aktualizēta katru dienu, nav izprotama prasība visiem pretendentiem iesniegumam pievienot Valsts ieņēmumu dienesta izsniegtu izziņu par pretendenta nodokļu samaksu, kas izdota ne vēlāk kā mēnesi pirms iesnieguma iesniegšanas atļaujas (licences) saņemšanai.
Vienlaikus, tā kā minētajā datubāzē tiek publicētā informācija par nodokļu parādu, kura samaksas termiņš ir noteikts saskaņā ar likuma “Par nodokļiem un nodevām” 26.panta vienpadsmito daļu, Valsts ieņēmumu dienests, publicējot informāciju par nodokļu parādu, atsevišķi norāda arī parāda summu, attiecībā uz kuru pieņemts lēmums par nokavēto nodokļu maksājumu labprātīgu izpildi.

Valsts pārvaldes iekārtas likuma 10.panta astotajā daļā nostiprinātais valsts pārvaldes princips paredz, ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas.

Ievērojot minēto, aicinām nenoteikt prasību pretendentiem iesniegumam pievienot Valsts ieņēmumu dienesta izsniegtu izziņu par pretendenta nodokļu samaksu vai vienošanās par nodokļu samaksas termiņa pagarinājumu vai atlikšanu. Ja tomēr, Zemkopības ministrijas ieskatā, šādu prasību ir nepieciešams noteikt, lūdzu anotāciju papildināt ar izvērtējumu šādas prasības nepieciešamībai.
Piedāvātā redakcija
-
	Evita Šēfere (FM)

	2.
	MK sēdes protokollēmuma projekts
 Noteikumu projekts "Grozījumi Ministru kabineta 2009. gada 8. septembra noteikumos Nr. 1015 "Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu""
	Priekšlikums
Aicinām aizpildīt Ministru kabineta sēdes protokollēmuma projektu.
Piedāvātā redakcija
-
	Evita Šēfere (FM)

	3.
	Noteikumu konsolidētā versija
16.2. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju pretendentam ir nodokļu, nodevu vai citu obligāto maksājumu parāds valsts budžetā, izņemot situāciju, kad pretendents un Valsts ieņēmumu dienests ir vienojušies par nodokļu (nodevu) samaksas termiņa pagarinājumu vai atlikšanu;
	Priekšlikums
Lūdzam precizēt minēto tiesību normu atbilstoši likuma “Par nodokļiem un nodevām” regulējumam:
1)  saskaņā ar minētā likuma 18.panta pirmās daļas 8.punktu Valsts ieņēmumu dienesta administrēto nodokļu (nodevu) parādnieku datubāzē iekļauj informāciju par tiem nodokļu maksātājiem, kuriem Valsts ieņēmumu dienesta administrēto nodokļu (nodevu) parāda kopsumma pārsniedz 150 euro, izņemot nodokļu maksājumus, kuru maksāšanas termiņš saskaņā ar šā likuma 24.panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos vai attiecībā uz kuriem ir noslēgts vienošanās līgums saskaņā ar šā likuma 41. pantu.
Attiecīgi ir nepieciešams piedāvātajā grozījumā aizstāt vārdus “nodokļu, nodevu vai citu obligāto maksājumu parāds valsts budžetā” ar vārdiem “Valsts ieņēmumu dienesta administrēto nodokļu (nodevu) parāds”;

2) minētais likums paredz trīs tiesiskos risinājumus kavēto nodokļu saistību labprātīgai izpildei:
- nodokļu samaksas termiņu pagarināšana saskaņā ar likuma 24.pantu. Informācija par šo parādu netiek iekļauta Valsts ieņēmumu dienesta administrēto nodokļu (nodevu) parādnieku datubāzē;
- vienošanās ar nodokļu maksātāju par nokavēto nodokļu maksājumu samaksas grafiku saskaņā ar 26.panta vienpadsmito daļu. Informācija par šo parādu tiek iekļauta Valsts ieņēmumu dienesta administrēto nodokļu (nodevu) parādnieku datubāzē;
- vienošanās līguma noslēgšana saskaņā ar 41.pantu. Informācija par šo parādu netiek iekļauta Valsts ieņēmumu dienesta administrēto nodokļu (nodevu) parādnieku datubāzē.

Ņemot vērā, ka tikai vienā no minētajiem tiesiskā risinājuma gadījumiem informācija par parādu tiek publicēta Valsts ieņēmumu dienesta administrēto nodokļu (nodevu) parādnieku datubāzē, proti, informācija par nodokļu parādu, kura samaksas termiņš ir noteikts saskaņā ar likuma “Par nodokļiem un nodevām” 26.panta vienpadsmito daļu, attiecīgi ir nepieciešams piedāvātajā grozījumā aizstāt vārdus “vienojušies par nodokļu samaksas termiņa pagarinājumu vai atlikšanu”, ņemot vērā, ka šis risinājums neparedz vienoties par nokavētās nodevas samaksas termiņa pagarināšanu vai atlikšanu.
Piedāvātā redakcija
-
	Evita Šēfere (FM)

	4.
	Noteikumu konsolidētā versija
17.2. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju pretendentam ir nodokļu, nodevu vai citu obligāto maksājumu parāds valsts budžetā, izņemot situāciju, kad pretendents un Valsts ieņēmumu dienests ir vienojušies par nodokļu (nodevu) samaksas termiņa pagarinājumu vai atlikšanu;
	Priekšlikums
Lūdzam precizēt tiesību normas redakciju atbilstoši iepriekš sniegtajam Finanšu ministrijas priekšlikumam.

Vienlaikus, ņemot vērā, ka 17.punktā ir uzskaitīti tie gadījumi, kad pašvaldība ir tiesīga atteikt pretendentam atļaujas (licences) izsniegšanu, aicinām izvērtēt, vai šajā gadījumā nebūtu arī jāparedz, ka pretendentam nedrīkst būt arī pašvaldības administrētais nodokļu parāds, it sevišķi, ka šo informāciju pašvaldība var pārbaudīt savās sistēmās.
Piedāvātā redakcija
-
	Evita Šēfere (FM)



